Kemperven
Kemperven () zo ur gumun e Bro-Dreger, e Breizh, e departamant Aodoù-an-Arvor.

Douaroniezh 
 Treuzet eo ar gumun gant ar stêr Gindi.
 Kumunioù amezek : Kaouenneg-Lanvezeeg, Rospezh, Lanvilin, Langoad, Kawan.

Anv 
 Régis de Saint-Jouan (1990) : Kemperven, 1330 ; Kamperven, 1426 ; ='Camperven, 1505 ; Quemperven, 1554.
 Bernard Tanguy (1992) : Kemperven, 1330 ; Camperven, dibenn ar  ; Kamperven, 1426 ; Quemperguen, 1486 ; Quemperven, 1554.
 Diwar kember = etre daou dour + * -ven (gwenn ? diasur).

Istor

Miz Gwengolo 1792 : emsavadeg a enep ar veleien touet, asamblez gant tud Rospezh, Langoad, Prad, Kawan, Tonkedeg, Mantallod, Trezeni, Kamlez. Tagadenn war Lannuon, difennet gant ar Republikaned. An emsavaderien, kouerien evit ar vrasañ, a zo lakaet war dec'h. Un den lazhet, pewar all gloazhet, ur plac'h en o mesk. Unan a zo bet kondaonet ar 26 Mezheven 1793 (ne ouzer ker da betra, pe marv pe all). Unan all a zo kondaonet d'ar verzheridigezh anvet "la gêne". (cf. Benjamin Jollivet)

Brezel-bed kentañ
 41 gwaz a gollas o buhez abalamour d'ar brezel hervez monumant ar re varv, d.le. 6,16 % ag ar boblañs hervez an niveradeg bet graet e 1911.
Eil Brezel-bed
 Mervel a reas pevar den eus ar gumun abalamour d'ar brezel.
Trevadennoù
 Sav-Heol: ur milour a varvas e 1923.
 Brezel Indez-Sina: ur milour a varvas e 1952.
 Brezel Aljeria: ur milour a varvas e 1959.

Monumantoù ha traoù heverk

Moudenn ar Saozon

Iliz katolik Sant Herve
X*VIvet kantved - XVIIvet kantved
Bet enrollet d'an 28 Ebrel 1964 (cf; R. de St Jouan)
Diavaez

Diabarzh

Monumant ar re varv

Kroazioù 
Ul levrig e galleg zo bet savet diwar-benn kalvarioù ha kroazioù Kemperven gant Jean-Baptiste Lintanf ha Wolfgang Lörcher, e 2007. (e galleg)

Emdroadur ar boblañs abaoe 1954

Brezhoneg 
 D’ar 7 a viz Gouere 2006 e oa bet votet ar garta Ya d'ar brezhoneg gant kuzul-kêr ar gumun
Ar mikro-magouri "Ti-Choutig" he deus sinet Live 1 karta Divskouarn.

Tud 
Dom Maodez ar C'hozhaned (1666-1720) lesanvet “ar sant”, interet eno, beleg, lakaet burzhudoù war e anv

Bet ganet e Kervot e Langoad al lun 8 a viz Du 1666, ha badezet an deiz war lec'h. Kloerdi e 1699; beleg e 1693. Staget ouzh Lanvilin e 1699, ouzh Kawan Kaouenneg e 1706, Gurunhuel e 1708. En dro da Langoad e 1712, kent en em stagañ da vat ouzh Kemperven, evel prezegenner, adalek miz Here 1717. Aet da Anaon en e barez Kemperven ar 25 Gouere 1720. Kalz a birc'hirin a zo bet war e bez betek 1875. (hervez P.F-M Henry). (cf R. de St Jouan & Jean Le Grand)

Ardamezeg ar familhoù

Hengoun ar vro

Levrlennadur 
 Benjamin Jollivet : Monographies des villes et villages de France. Côtes-du-Nord. Arrondissements de Lannion et Loudéac Volume IV. 1859. Adembannet gant Rassorts Lorisse. 2002.
 P. F.-M. HENRY : Dom Maudez-René Le Cozannet. 1924
 Régis de SAINT-JOUAN : Dictionnaire des communes du département des Côtes d'Armor. 1990.
 Bernard TANGUY : Dictionnaire des noms de communes, trèves et paroisses des Côtes-d'Armor. Chasse-Marée - Ar Men. 1992
 Jean MAGUER : Kanton ar Roc'h. Petite histoire du canton de La Roche-Derrien. Lannion. 1999.
 Jean LE GRAND : De la terre à la source. Kevredigezh Vivre à Langoat. 2002
 Jean-Baptiste LINTANF & Wolfgang LORCHER : Les calvaires de QUEMPERVEN. Neckar-Verlag. 2007

Liammoù diavaez 

 Lec'hienn an ti-kêr
 Kemperven war lec'hienn Geobreizh

Notennoù ha daveoù 

Kumunioù Aodoù-an-Arvor
Kumunioù Treger